wickkiey/tamil-wikipedia-chunked huggingface dataset:
# விஜயநகரப் பேரரசு

## பொருளாதாரம்

### மொழி

விசயநகரப் பேரரசின் அவையில் கன்னடம் மற்றும் தெலுங்கு ஆட்சி மொழியாக இருந்தது. பேரரசின் பகுதிகளில் கன்னடம், தெலுங்கு மற்றும் தமிழ் மொழிகள் பயிலப்பட்டது. கன்னட மொழியில் 7000 கல்வெட்டுகளும், 300 தாமிரப் பட்டயங்களும், மீதமுள்ள கல்வெட்டுகள் தெலுங்கு, தமிழ் மற்றும் சமசுகிருத மொழியில் கண்டெடுக்கப்பட்டுள்ளது.
# விஜயநகரப் பேரரசு

## பொருளாதாரம்

### இலக்கியம்

விசயநகரப் பேரரசில் தெலுங்கு, கன்னடம், சமசுகிருத மொழி இலக்கியங்கள் செழித்து வளர்ந்தது. கன்னடம் மற்றும் தெலுங்கு மொழியில் வாழ்க்கை வரலாறு, புனைவு, இசை, இலக்கணம், கவிதை, மருத்துவம் மற்றும் கணிதம் தொடர்பான நூல்கள் இயற்றப்பட்டது. அரசவை மொழியாக கன்னடமும், தெலுங்கும் இருந்தது. கிருட்டிணதேவராயர் ஆட்சியில் அனத்து துறைகளிலும் தெலுங்கு மொழி உச்சத்தை தொட்டது. வித்யாரண்யர், அத்வைத சிந்தாந்தத்திற்கு விளக்க உரையாக *பஞ்சதசி* மற்றும் *சர்வதர்சன சங்கிரகம்* எனும் நூல்களை எழுதினார்.  
பேரரசின் குடும்பத்தவர்களில் கிருட்டிணதேவராயர் ஆண்டாள் குறித்து **ஆமுக்தமால்யதா** மற்றும் **சாம்பவதி கல்யாணம்** என இரண்டு தெலுங்கு நூல்களை இயற்றினார். மதுரை சுல்தானகத்தை வென்ற குமார கம்பணனைப் போற்றும் விதமாக, கங்கதேவி எனும் இளவரசி மதுரா விசயம் எனும் *வீரகம்பராய சரித்திரம்* நூலையும் இயற்றியுள்ளனர்.  
கிருட்டிணதேவராயரின் அரசவைக் கவிஞர்களான தெனாலி ராமன், அல்லாசானி பெத்தன்னா, நந்தி திம்மன்னா, அய்யல்லு இராமபத்ருடு, மடையாகரி மல்லன்னா, இராமராசாபூசணம் ஆகியோர் தெலுங்கு மொழியில் கவிதைகள் இயற்றினர். தமிழ் மொழியில் சொரூபானந்தர் மற்றும் தத்துவராயர் அத்வைத வேதாந்ததிற்கு விளக்க உரை நூல்கள் எழுதினார். மலையாள மொழியில் நீலகண்ட சோமயாச்சி வானவியல் குறித்தான நூல் எழுதியுள்ளார்.
# விஜயநகரப் பேரரசு

## பொருளாதாரம்

### கட்டிடக்கலை

த் தூண்கள், அகோரேசுவரர் கோயில், இக்கேரி, சிமோகா மாவட்டம், கருநாடகா]]  
போசளர் மற்றும் திராவிடக் கட்டிடக்கலை கலந்து வடிக்கப்பட்ட விசயநகரக் கோயில்கள் பெரும்பாலும் உறுதியான சுற்று மதில்களால் சூழப்பட்டவை. இவை, மரம், செங்கல், சுண்ணாம்புச் சாந்து ஆகியவற்றைக் கொண்டு சோழர் பாணியில் அமைக்கப்பட்டன. கோபுரங்களில் தெய்வகள், முனிவர்கள், தேவதைகள் ஆகியோரின் சிற்பங்கள் அமைக்கப்பட்டு அழகூட்டப்பட்டது. பேலூரில் உள்ள சென்னகேசவர் கோயில், திருவரங்கம், சிரீசைலம் ஆகிய இடங்களில் உள்ள இராய கோபுரங்களுக்கு எடுத்துக் காட்டுகள் ஆகும்.  
மதில்களுக்குள் கருவறையைச் சுற்றிய கூரையிடப்பட்ட திருச்சுற்று, மகாமண்டபம் எனப்படும் தூண்களோடு கூடிய பெரிய மண்டபம், கல்யாண மண்டபம், வசந்த மண்டபம் மற்றும் திருக்குளம் என்பனவும் கோயில்களின் கூறுகள் ஆயின. தூண்களின் ஒரு புறத்தில், அவற்றோடு ஒட்டியபடி நிமிர்ந்த நிலையில் யாளிகள், முதுகில் வீரர்கள் இருக்க, இரண்டு கால்களில் பாய்ந்தபடி நிமிர்ந்து நிற்கும் குதிரைகள் ஆகியவற்றின் சிற்பங்கள் காணப்படுகின்றன. தூணின் மறு பக்கங்களில் இந்துப் பழங்கதைகளை விளக்கும் சிற்பங்கள் செதுக்கப்பட்டிருக்கும்.  
கோபுரங்களின் வான்பரப்புக் காட்சி|alt=aerial image of a temple campus.]]
# விஜயநகரப் பேரரசு

## இதனையும் காண்க

- மதுரை நாயக்கர்கள்
- தஞ்சை நாயக்கர்கள்
- கேளடி நாயக்கர்கள்
- சித்திரதுர்க நாயக்கர்கள்
- செஞ்சி நாயக்கர்கள்
- காளகத்தி நாயக்கர்கள்
- கண்டி நாயக்கர்
# புரூணை

**புரூணை** (மலாய் மொழி: *Negara Brunei Darussalam*; ஆங்கிலம்: *Brunei Darussalam*; சாவி: Jawi: نݢارا بروني دارالسلام) என்பது போர்னியோ தீவில் அமைந்துள்ள ஒரு நாடு ஆகும். இதன் வடக்கில் தென் சீனக் கடல் உள்ளது. இதர பாகங்களில் மலேசியாவின் சரவாக் மாநிலத்தால் சூழப்பட்டுள்ளது. சுல்தான்களால் ஆளப்படும் இந்த நாடு 1984 சனவரி 1-ஆம் தேதி ஐக்கிய இராச்சியத்திடம் இருந்து விடுதலைப் பெற்றது.  
சரவாக் மாநிலத்தின் லிம்பாங் மாவட்டத்தால் இரண்டு பகுதிகளாகப் பிரிக்கப்பட்டுள்ளது. போர்னியோவில் ஒரே இறையாண்மை கொண்ட நாடு புரூணை மட்டுமே. போர்னியோ தீவின் எஞ்சிய பகுதி மலேசியா மற்றும் இந்தோனேசியா நாடுகளுக்கு இடையே பிரிக்கப்பட்டுள்ளது.  
புரூணை அரசாங்கம் அதன் சுல்தானால் ஆளப்படும் ஒரு முழுமையான முடியாட்சியாகும். யாங் டி-பெர்துவான் என்று அழைக்கப்படுகிறார். இந்த நாடு ஆங்கில பொதுச் சட்டம்; சரியா சட்டம் மற்றும் பொது இசுலாமிய நடைமுறைகளின் கலவையைச் செயல்படுத்துகிறது.
# புரூணை

## பொது

புரூணை பேரரசின் உச்சத்தில், சுல்தான் போல்கியா (1485-1528 ஆட்சி) போர்னியோவின் பெரும்பாலான பகுதிகளின் மீது கட்டுப்பாட்டைக் கொண்டு இருந்ததாகக் கூறப்படுகிறது.  
இன்றைய சரவாக் மற்றும் சபா, அத்துடன் போர்னியோவின் வடகிழக்கு முனையில் உள்ள சுலு தீவுக்கூட்டம் *(Sulu Archipelago)* உட்பட பல பகுதிகள் புரூணை பேரரசின் ஆளுமையின் கீழ் இருந்தன. பிலிப்பைன்ஸ் நாட்டின் மணிலா பகுதியும் இந்தப் பேரரசின் கீழ் இருந்தது.
# புரூணை

## பொது

### புரூணை சுல்தானகத்தின் வீழ்ச்சி

19-ஆம் நூற்றாண்டில், புரூணை பேரரசு வீழ்ச்சி அடையத் தொடங்கியது. புரூணை சுல்தானகம் சரவாக்கை (கூச்சிங்) ஜேம்ஸ் புரூக்கிற்கு விட்டுக் கொடுத்து; அவரை வெள்ளை ராஜாவாக நியமித்தது.  
மேலும் அது சபா மாநிலத்தைப் பிரித்தானிய வடக்கு போர்னியோ நிறுவனத்திடம் *(British North Borneo Chartered Company)* ஒப்படைத்தது. தன்னுடைய நிலப் பகுதிகளை புரூணைவிட்டுக் கொடுத்ததனால் காலப் போக்கில் வீழ்ச்சி அடைந்தது.
# புரூணை

## பொது

### சுல்தான் அசனல் போல்கியா

1888-இல், புரூணை நாடு பிரித்தானியர்களின் கட்டுப்பாட்டுக்குள் வந்தது. இரண்டாம் உலகப் போரின் ஜப்பானிய ஆக்கிரமிப்புக்குப் பின்னர், 1959-இல் ஒரு புதிய அரசியலமைப்பு எழுதப்பட்டது. 1962-இல், முடியாட்சிக்கு எதிரான ஒரு சிறிய ஆயுதக் கிளர்ச்சி நடந்தது. ஆங்கிலேயர்களின் உதவியுடன் அந்தக் கிளர்ச்சி முடிவுக்கு வந்தது.  
1967-ஆம் ஆண்டு முதல் சுல்தான் அசனல் போல்கியாவால் (Hassanal Bolkiah) புரூணை வழிநடத்தப்பட்டு வருகிறது. 1984 சனவரி 1-ஆம் தேதி, பிரித்தானியர்களிடம் இருந்து சுதந்திரம் பெற்றது.
# அம்பி (கர்நாடகம்)

**அம்பி** (*Hampi*, **ஹம்பி**) இந்தியாவின் கர்நாடக மாநிலத்தின் பெல்லாரி மாவட்டத்தில் பாயும் துங்கபத்திரை ஆற்றங்கரையில் உள்ள ஒரு ஊர் மற்றும் உலகப் பாரம்பரியக் களம் ஆகும். விஜயநகரப் பேரரசின் தலைநகரமாக விளங்கிய போது இதன் பெயர் விஜயநகரம் ஆகும். ஹம்பி, விசயநகரப் பேரரசின் தலைநகரமான விசயநகரத்தின் அழிபாடுகளிடையே அமைந்துள்ளது. விசயநகரத்துக்கும் முந்திய காலப்பகுதியைச் சேர்ந்ததாக இருக்கக்கூடிய இவ்வூர் இன்றும் ஒரு முக்கியமான சமயச் சிறப்புவாய்ந்த இடமாகத் தொடர்ந்து வருகிறது. புகழ்பெற்ற விருபாட்சர் கோயில் இவ்விடத்தில் உள்ளது. ஹம்பி, விசயநகரத்தோடு தொடர்புடைய மேலும் பல நினைவுச் சின்னங்களையும் தன்னகத்தே கொண்டுள்ளது. இவ்வூர் பழைய நகரத்தின் வீதிகளிலும் விரிவடைந்து உள்ளது.  
2014-ஆம் ஆண்டுக் கணக்கீட்டின்படி அதிகப்படியாக கூகுளில் தேடப்பட்ட கர்நாடக வரலாற்றுச் சிறப்புடைய இடங்களுள் முதலாவதாக ஹம்பி உள்ளது. விசயநகரப் பேரரசின் படையில் கிட்டத்தட்ட இரண்டு மில்லியன் வீரர்கள் இருந்துள்ளனர். பொ.ஊ. 1500-இல் விசயநகரப் பேரரசில் வாழ்ந்த மக்களின் எண்ணிக்கை 5,00,000 ஆக இருந்ததாகச் சொல்லப்படுகிறது (இது பொ.ஊ. 1440-1540 காலத்திய உலக மக்கட்தொகையில் 0.1% ஆகும்). இதனால் அன்றைய காலத்தில் இந்நகரம் மக்கட்தொகையளவில் பீஜிங்குக்கு அடுத்தபடியானதும் பாரிசைப் போல மூன்று மடங்கானதானதும் ஆகும்.  
விசயநகரத்தின் நினைவுச் சின்னங்கள், *ஹம்பி நினைவுச் சின்னங்களின் தொகுதி* என்ற பெயரில் யுனெஸ்கோ உலக பாரம்பரியக் களமாகப் பட்டியலிடப்பட்டுள்ளது. இது சில சமயங்களில் விசயநகரம் என்றோ அல்லது விசயநகர அரசர்களின் குலதெய்வமான விருபாட்சரின் பெயரைத் தழுவி **விருபாட்சபுரம்** என்றோ அழைக்கப்படுவதும் உண்டு.
# அம்பி (கர்நாடகம்)

## புவியியல்

ஹம்பி, துங்கபத்திரை ஆற்றங்கரையில் அமைந்துள்ளது. இவ்வூர் பெங்களூருவிலிருந்து 353 கி.மீ. தொலைவிலும், பெல்லாரியிலிருந்து 74 கி.மீ. தொலைவிலும் அமைந்துள்ளது. இவ்வூருக்கு அருகிலுள்ள இரயில்நிலையம் 13 கி.மீ. தொலைவிலுள்ள ஹோஸ்பேட் இரயில் நிலையமாகும். ஆந்திரப்பிரதேசத்திலுள்ள குண்டக்கல் இரயில்நிலையம் இங்கிருந்து 150 கி.மீ. தொலைவிலுள்ளது. வேளாண்மையே இங்கு முக்கிய தொழிலாக உள்ளது. விருபாட்சர் கோயில் மற்றும் வேறுசில புண்ணிய கோயில்கள் மற்றும் சுற்றுலா மூலமாகவும் பொருளாதார வசதி பெறுகிறது.
இரும்புத் தாது மற்றும் மாங்கனீசு போன்ற கனிம இருப்புகள் நிறைந்துள்ளதால் இப்பகுதியில் பல ஆண்டுகளாகச் சுரங்கத்தொழில் நடைபெற்று வருகிறது.
# அம்பி (கர்நாடகம்)

## வரலாறு

பெல்லாரி மாவட்டத்தில் கிடைத்த பேரரசர் அசோகரின் சாசனங்களின் படி பொ.ஊ.மு. மூன்றாம் நூற்றாண்டில் இப்பகுதி மௌரியப் பேரரசின் பகுதியாக இருந்ததாக அறியப்படுகிறது. இப்பகுதியில் நடத்தப்பட்ட அகழ்வாய்வில் பிராமி கல்வெட்டும், இரண்டாம் நூற்றாண்டைச் (பொ-ஊ) சேர்ந்த சுடுமண் முத்திரையும் கிடைத்துள்ளது. ஹம்பியின் குடியேற்றங்கள் பொ.ஊ. முதலாம் ஆண்டிலிருந்து தொடங்கியதாகச் சொல்லப்படுகின்றது.  
விசயநகரப் பேரரசின் எழுச்சிக்கு சிறிதுகாலம் முன்னர் ஹம்பியிலிருந்து கிழக்கே 19 கி.மீ. தொலைவிலுள்ள சிறு நகரமான கம்ப்பிளியை ஆண்டவர்களின் கைவசம் ஹம்பி இருந்திருக்கக்கூடும் என்ற கருத்தும் உள்ளது. வற்றாத துங்கபத்திரை ஆற்றால் ஒரு புறமும், ஏனைய மூன்றுபுறங்களிலும் இயற்கை அரணாக அமைந்த மலைகளாலும் சூழப்பட்ட இதன் அமைவே தலைநகராக அமைந்ததற்கு முக்கியக் காரணமாகும். 1420-ஆம் ஆண்டு இந்நகரைப் பார்க்க வந்த நிக்கோலா கோண்டி என்ற இத்தாலியப் பயணி இந்நகரம் 60 மைல் சுற்றளவு கொண்டது என்று கூறியுள்ளார்.  
ஆங்கிலேய கிழக்கிந்திய நிறுவனத்தில் பணியாற்றிய ஸ்காட்லாந்திய இராணுவ அதிகாரியும் இந்தியாவின் முதல் தலைமை மதிப்பீட்டாளருமான கர்னல் காலின் மெக்கன்சீயால் 1800 ஆம் ஆண்டு ஹம்பியின் இடிபாடுகள் கண்டுபிடிக்கப்பட்டது. விசயநகரப் பேரரசின் காலத்தில் இங்கு பல கோயில்கள் இருந்தன. இங்குள்ள பம்பபதி கோயில் (விருபாட்சர் கோயில்), அசரா இராமர் கோயில், உக்கிர நரசிம்ம சுவாமி கோயில், விட்டலர் கோயில் ஆகியவற்றின் அழிபாடுகள் விசயநகரப் பேரரசின் எச்சங்களாகக் காணப்படுகின்றன.  
மால்யவந்தா மலையின் வடக்கு சரிவுக்கும் தலரிகட்டா வாயிலுக்கும் இடையே இசுலாமிய குடியிருப்புப் பகுதி அமைந்துள்ளது. அரசவையின் உயர் அதிகாரிகளும் இராணுவ அதிகாரிகளும் வசித்த இடமாக இசுலாமியக் குடியிருப்புப்பகுதி இருக்கக்கூடுமென தொல்லியலாய்வாளர்கள் கருதுகின்றனர்.  
இராமாயணத்தில் வரும், குரங்கு அரசான கிஷ்கிந்தையுடன் ஹம்பியில் உள்ள பல புண்ணிய இடங்கள் அடையாளம் காணப்படுவது உண்டு. அம்பிக்கு அருகில் உள்ள நிம்பபுரம் என்ற ஊரில் வாலியின் எச்சங்கள் காணப்படுவதாக சொல்லப்படுகிறது.
# அம்பி (கர்நாடகம்)

## வரலாறு

### அஞ்சனாத்ரி குன்று

ஹம்பியில் உள்ள ’அஞ்சனாத்ரி குன்று’ அனுமன் பிறந்த மலையாகக் குறிப்பிடப்படுகின்றது. இந்த மலையில் 1060 படிகள் ஏறிச்சென்றால் அனுமனுக்கும் அவரது தாயார் அஞ்சனா தேவிக்கும் கோயில்கள் உள்ளன. இங்கு வழிபாடு நடத்தப்படுகிறது.
# அம்பி (கர்நாடகம்)

## கட்டமைப்பு

விசயநகரப் பேரரசின் தலைநகராக விளங்கிய இந்நகரம் ஏழு வரிசை கொண்ட கோட்டைகளால் சூழப்பட்டிருந்தது. இந்தக் கோட்டைகளில் வாயில்களும் கொத்தளங்களும் அமைக்கப்பட்டிருந்தன. நகரைச் சுற்றி ஏழாவதாக அமைந்த உட்கோட்டை மிகவும் பாதுகாக்கப்பட்டது. தற்போது கிடைத்துள்ள நினைவுச் சின்னங்களை சமய, வாழ்விட, படைத்துறை சார்ந்த கட்டிடங்களென மூன்று வகையாகப் பிரிக்கலாம். ஹேமகூட மலையிலுள்ள சமணக்கோயில், இரு கோயில்கள் மற்றும் விருபாட்சர் கோயிலின் சில அமைப்புகள் விஜயநகரப் பேரரசு காலத்துக்கும் முந்தியவை. இவற்றுள் காலத்தால் முந்தியவை பிரமிடு வடிவ விமான அமைப்புகளைக் கொண்ட சிவன் கோயில்களாகும். இச்சிவன் கோயில்கள் 9-10 ஆம் நூற்றாண்டின் முற்கால சாளுக்கியர் காலத்துக் கட்டிடங்கள் ஆகும்.
# அம்பி (கர்நாடகம்)

## சமயம்சார் கட்டிடங்கள்

தற்போதும் வழிபாடுகள் நடைபெற்றுவரும் கோயில்கள் உட்பட பல முக்கிய இந்துக் கோயில்கள் ஹம்பியில் உள்ளன. அவற்றுள் குறிப்பிடத்தக்கன:
# அம்பி (கர்நாடகம்)

## சமயம்சார் கட்டிடங்கள்

### அச்சுதராயர் கோயில்

கிருஷ்ணதேவராயருக்குப் பின் விசயநகரை ஆண்ட அச்சுததேவ ராயரின் ஆட்சிகாலத்தில் அரசரின் உயரதிகாரியால் பொ.ஊ. 1534 ஆம் ஆண்டு இக்கோயில் கட்டப்பட்டதால், விஷ்ணுவை முதன்மைக் கடவுளாகக் கொண்ட இக்கோயில் அச்சுதராயர் கோயில் என அழைக்கப்படுகிறது. ஹம்பியிலுள்ள மற்ற கோயில்களைவிட இக்கோயிலின் கட்டிட அமைப்பு காலத்தால் பிந்தையதாக உள்ளது. கந்தமாதனம் மற்றும் மாதங்கா குன்றுகளுக்கிடையே உள்ள பள்ளத்தாக்கில் இக்கோயில் அமைக்கப்பட்டுள்ளது. ஒன்றுக்குள் ஒன்றாக அமைந்த இரு செவ்வகக் கூடங்களின் மையத்தில் இக்கோயிலின் முக்கியக் கருவறை உள்ளது.
# அம்பி (கர்நாடகம்)

## சமயம்சார் கட்டிடங்கள்

### படவிலிங்கம்

இது ஹம்பியிலுள்ள லிங்கங்களுள் அளவில் மிகப் பெரியதாகும். இலட்சுமி நரசிம்மர் சிலைக்கு அடுத்துள்ள ஒரு அறையில் இந்த லிங்கம் அமைக்கப்பட்டுள்ளது. அருகில் சென்று பார்க்கும்போது இந்த லிங்கத்தில் மூன்றாவது கண் உள்ளதைக் காணமுடியும். (depicting the three eyes of Shiva) ஒரு ஏழை விவசாயப் பெண் இதனைக் கட்டியதாக வரலாறு உள்ளது. லிங்கம் உள்ள அறை வழியாக ஒரு வாய்க்கால் செல்வதால் அவ்வறையில் எப்பொழுதும் ஒரு குறிப்பிட்டளவுக்கு நீர் உள்ளது. லிங்கத்தின் அடிப்பகுதி நீரால் சூழப்பட்டுள்ளது
# அம்பி (கர்நாடகம்)

## சமயம்சார் கட்டிடங்கள்

### சந்திரமௌலீசுவரர் கோயில்

#### மால்யவந்த இரகுநாதசுவாமி கோயில்

பழங்கால கட்டிடபாணியில் அமைந்துள்ள இக்கோயிலின் உட்புறச் சுவர்களில் வினோதமான மீன் மற்றும் பிற கடல்வாழ் உயிரின வடிவங்களின் வேலைப்பாடுகள் காணப்படுகின்றன.
# அம்பி (கர்நாடகம்)

## சமயம்சார் கட்டிடங்கள்

### சந்திரமௌலீசுவரர் கோயில்

#### ஹசார ராமர் கோயில் வளாகம்

ஹசார ராமர் கோயில் இந்து புராணக்கதைகள் அடங்கிய சிற்பவேலைப்பாடுகள் கொண்டது. கோயில் உட்சுற்றுச் சுவரில் இராமாயண நிகழ்வுகள் செதுக்கப்பட்டுள்ளன.
# அம்பி (கர்நாடகம்)

## சமயம்சார் கட்டிடங்கள்

### சைனக் கோயில்

சைனக் கோயில்கள் இப்பகுதியில் இருந்ததற்கான சான்றுகளாக ஹேமகூடம் உட்பட்ட பல இடங்களில் சைனக் கோயில்களின் மிச்சங்கள் உள்ளன. இவற்றுள் பெரும்பாலான கோயில்களில் கடவுள் திருவுருவங்கள் காணப்படவில்லை. கிடைத்துள்ள மிச்சங்களைக் கொண்டு இக்கோயில்கள் 14 ஆம் நூற்றாண்டை சேர்ந்தவையாக கண்டறியப்படுகிறது.
# அம்பி (கர்நாடகம்)

## சமயம்சார் கட்டிடங்கள்

### கிருஷ்ணர் கோயில்

:கிருஷ்ணதேவராயர் ஆட்சிகாலத்தில் பொ.ஊ. 1513 ஆண்டு கட்டப்பட்ட இக்கோயிலின் வளாகம் இந்தியத் தொல்லியல் துறையால் பாதுகாக்கப்பட்ட நினைவுச் சின்னமாக உள்ளது. கிருஷ்ணதேவராயரால் பொறிக்கப்பட்ட பொ.ஊ. 1513 ஆம் ஆண்டு கல்வெட்டு ஒன்று கோயிலின் முன்புறம் காணப்படுகிறது. விசயநகர வீழ்ச்சிக்குப் பின்பு இக்கோயில் பராமரிக்கப்படவில்லை. தற்போது இக்கோயிலில் வழிபாடு நடைபெறவில்லை. சென்ற பத்தாண்டுகளில் கிருஷ்ணர் கோயிலுக்கு முன்புற கடைத்தெரு அகழ்ந்தெடுக்கப்பட்டு மீட்டமைக்கப்பட்டுள்ளது. இக்கோயிலின் புண்ணிய குளம் கோயிலின் கிழக்குப்புறத்தில் அமைந்துள்ளது.
# அம்பி (கர்நாடகம்)

## சமயம்சார் கட்டிடங்கள்

### விட்டலர் கோயில்

விட்டலர் கோயில் வளாகம் ஹம்பி இடிபாடுகளில் முக்கியமானதும் நன்கறியப்பட்டதுமாகும். இங்குள்ள கல்லால் ஆன தேர், கர்நாடகச் சுற்றுலாத்துறையின் சின்னமாக உள்ளது. இதன்மேல் அமைந்த செங்கற்கோபுரம் இடிக்கப்பட்டு விட்டது. இங்கு அமைக்கப்பட்டுள்ள விளக்குகளின் ஒளிவெள்ளத்தில் இவ்வளாகம் மாலை நேரத்தில் பார்ப்பதற்கு அழகாகத் தோற்றமளிக்கிறது. இங்குள்ள ஊஞ்சல் கூடம், விசயநகர கட்டிடக்கலைத் திறனுக்கு ஒரு எடுத்துக்காட்டாக விளங்குகிறது. சிவனுக்கு மட்டுமல்லாது, புவனேசுவரி மற்றும் பம்பை இருவருக்கும் இக்கோயிலில் கருவறைகள் உள்ளன.
# அம்பி (கர்நாடகம்)

## சமயம்சார் கட்டிடங்கள்

### பிரசன்ன விருபாட்சர் கோயில்

#### பாதாள சிவன் கோயில்

பாதாள சிவன் கோயில் என அறியப்படும் இக்கோயில் அகழ்ந்தெடுக்கப்படும் போது அதன் மேற்புறம் வரை பூமிக்கடியில் புதையுண்டிருந்தது.
# அம்பி (கர்நாடகம்)

## குடிசார் கட்டிடங்கள்

- கால்வாய்ப் பாலங்களும் கால்வாய்களும்
- கமலபுராவில் அமைந்திருக்கும் தொல்லியல் அருங்காட்சியகம்
- தாமரை மண்டபம் (Lotus Mahal)
- சனானா வளாகம் (Zanana enclosure)
# அம்பி (கர்நாடகம்)

## படைசார் கட்டிடங்கள்

- யானைக் கூடம்
:கிருஷ்ணதேவராயரின் படையிலிருந்த பதினோரு அரசனது யானைகளைக் கட்டிவைக்கும் இடம். இதற்கடுத்த கட்டிடத்தில் யானைப்பாகர்கள் தங்கினர்
- அரசரின் தராசு
# துங்கபத்திரை ஆறு

**துங்கபத்திரை ஆறு** தென்னிந்தியாவின் புனித நதிகளுள் ஒன்று. இது இந்தியாவின் கர்நாடக மாநிலம், ஆந்திர மாநிலத்தின் ஒரு பகுதி என்பவற்றூடாகப் பாய்ந்து, ஆந்திராவிலுள்ள கிருஷ்ணா ஆற்றுடன் கலக்கிறது. இதுவே கிருஷ்ணா ஆற்றின் முதன்மையான துணைநதி ஆகும். இந்தியாவின் பழம்பெரும் இதிகாசமான இராமாயணத்தில், இந்த ஆறு *பம்பா ஆறு* என்று குறிப்பிடப்பட்டுள்ளது. தற்காலத்தில் இப் பெயர் கேரள மாநிலத்தில் உள்ள இன்னொரு ஆற்றுக்கு வழங்கி வருகின்றது.
# துங்கபத்திரை ஆறு

## போக்கு

துங்கபத்திரை ஆறு துங்கா ஆறு, பத்திரா ஆறு என்னும் இரண்டு ஆறுகளின் இணைவினால் உருவானது. இது மேற்குத் தொடர்ச்சி மலையில் கிழக்குச் சரிவிலிருந்து கர்நாடகத்தில் பாய்கின்றது. இது பின்னர் வடகிழக்குத் திசையில், தக்காணச் சமவெளியில் துருத்திக்கொண்டு இருக்கும் கருங்கற்களின் மேல் குவிந்துள்ள பாறைகளால் உருவான முகடுகளின் ஊடாகப் பாய்கின்றது. இது செல்லும் காட்டுப்பகுதி மிகவும் அழகானது. சாம்பல், இளஞ்சிவப்பு போன்ற பல நிறங்களில் அமைந்த கருங்கற் பாறைக் குவியல்கள் இந் நிலத்தோற்றத்தில் முக்கிய அம்சமாக உள்ளன.
# விக்கிப்பீடியா:ஆண்டு நிறைவுகள்/ஆகத்து 4

**ஆகத்து 4**:
- 1783 &ndash; சப்பானில் அசாமா எரிமலை வெடித்ததில் 1,400 பேர் உயிரிழந்தனர். பஞ்சம் காரணமாக மேலும் 20,000 இழப்புகள் ஏற்பட்டன.
- 1944 &ndash; பெரும் இன அழிப்பு: டச்சு உளவாளி ஒருவனால் காட்டிக் கொடுக்கப்பட்ட நிலையில், யூத நாட்காட்டிக் குறிப்பாளர் **ஆன் பிராங்க்** (படம்) மற்றும் அவரது குடும்பத்தினர் கைது செய்யப்பட்டனர்.
- 1972 &ndash; உகாண்டாவின் இராணுவத் தலைவர் இடி அமீன் அங்கு வாழும் ஆசிய நாட்டவர்கள் அனைவரையும் 90 நாட்களுக்குள் நாட்டை விட்டு வெளியேற ஆணையிட்டார்.
- 1972 &ndash; சிம்லா ஒப்பந்தம் நடைமுறைக்கு வந்தது.
- 1987 &ndash; விடுதலைப் புலிகளின் தலைவர் வே. பிரபாகரன் யாழ்ப்பாணம் சுதுமலையில் முதன் முதலில் மக்கள் முன் தோன்றி உரையாற்றினார்.
- 2006 &ndash; திருகோணமலை நிவாரணப் பணியாளர்கள் படுகொலை: வறுமைக்கு எதிரான அமைப்பு என்ற பிரெஞ்சு அரச சார்பற்ற அமைப்பின் 17 தமிழ்ப் பணியாளர்கள் மூதூரில் இலங்கை இராணுவத்தினரால் கொடூரமாகக் கொலை செய்யப்பட்டனர்.
**பொன். கணேசமூர்த்தி** (இ.&nbsp;2006) **ச. அகத்தியலிங்கம்** (இ.&nbsp;2008)
# முதலாம் ஹரிஹரர்

**முதலாம் ஹரிஹரர்** (கி.பி. 1336-1356) விஜயநகரப் பேரரசை நிறுவியவர் ஆவார். ஹக்கா சங்கம மரபைத் தொடங்கியவருமான பாவன சங்கமரின் மூத்த மகனாவார். சங்கம மரபு, விஜயநகரப் பேரரசை ஆண்ட நான்கு மரபுகளுள் முதலாவதாகும். ஆட்சிக்கு வந்த உடனேயே தற்காலக் கர்நாடகத்தின் மேற்குக் கரையோரத்தில் உள்ள பர்கூரு என்னுமிடத்தில் கோட்டை ஒன்றைக் கட்டினார். இவர் 1339 இல் அனந்த்பூர் மாவட்டத்திலுள்ள குட்டி (Gutti) என்னும் தனது தலைமையிடத்திலிருந்து இன்றைய கர்நாடகத்தின் வடக்குப் பகுதிகளை நிர்வகித்து வந்தது கல்வெட்டுக்கள் மூலம் தெரியவந்துள்ளது. இவர் தொடக்கத்தில், ஹொய்சால அரசின் வடக்குப் பகுதிகளைத் தனது கட்டுப்பாட்டுக்குள் வைத்திருந்ததாகத் தெரிகிறது. பின்னர் 1343 இல் ஹொய்சால அரசன் மூன்றாவது வீர பல்லாலனின் மறைவைத் தொடர்ந்து ஹொய்சாலம் முழுவதையும் தனது கட்டுப்பாட்டுக்குள் கொண்டுவந்தார்.  
இவர் காலத்துக் கன்னடக் கல்வெட்டுக்கள், இவரை, *கர்நாடக வித்யா விலாஸ்* (மிகுந்த அறிவும், திறமையும் கொண்டவர்), *ஆங்ரயவிபாடா* (எதிர் அரசர்களுக்குத் தீ போன்றவர்), உறுதிமொழிகளைக் காப்பாற்றாத நிலப்பிரபுக்களைத் தண்டிப்பவர் எனப் பலவாறாகப் புகழப்படுகிறார். இவருடைய தம்பிகளுள், புக்கா ராயன் பேரரசருக்கு இரண்டாவது நிலையில் இருந்தார். *கம்பண்ண* என்பவன் நெல்லூர் பகுதியையும், *முட்டப்பா* முலபாகலு பகுதியையும், *மாரப்பா* சந்திர குட்டியையும் நிர்வாகம் செய்து வந்தனர்.  
இவருடைய தொடக்கப் போர்கள் மூலம், துங்கபத்திரை ஆற்றுப் பள்ளத்தாக்குப் பகுதியில் தனது கட்டுப்பாட்டை நிறுவிக் கொண்டார். பின்னர் இவருடைய கட்டுப்பாடு படிப்படியாக, கொங்கண், மலபார் கரையோரங்களிலுள்ள சில பகுதிகளுக்கும் விரிவாக்கப்பட்டது. இக்காலத்தில், மதுரை சுல்தானுடன் நிகழ்ந்த போரில் ஹொய்சாலத்தின் கடைசி அரசன் மூன்றாவது வீர பல்லாலன் இறந்தார். இந்த வெற்றிடம் அப்பகுதியில் தனது கட்டுப்பாட்டை நிறுவுவதற்கு ஹரிஹரருக்கு வாய்ப்பாக அமைந்தது. முழு ஹொய்சால அரசும் ஹரிஹரரின் நேரடி ஆட்சியின்கீழ் வந்தது.
# வார்ப்புரு:விஜயநகரப் பேரரசு

<noinclude></noinclude>{| cellpadding="0" cellspacing="0"
! | விசயநகரப் பேரரசு  
|-
****சங்கம மரபு****  
| அரிகர ராயன் I | 1336-1356 |
| --- | --- |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |  |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |  |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |  |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |
|}
# சங்கம மரபு

**சங்கம மரபு** விஜயநகரப் பேரரசை ஆண்ட முதலாவது மரபு ஆகும்.
# சங்கம மரபு

## பேரரசுக்கான அடித்தளமும், தொடக்க வரலாறும்

சங்கம மரபு, முதலாம் ஹரிஹரர் (ஹக்கா), முதலாவது புக்கா ராயன் (புக்கா) ஆகியோரால் நிறுவப்பட்டது. எனினும் இம் மரபின் தோற்றம் பற்றிப் பல்வேறு கோட்பாடுகள் நிலவுகின்றன. ஒரு கோட்பாட்டின்படி, யாதவ / குருபா இனக்குழுவைச் சேர்ந்த புக்காவும், ஹக்காவும் வாரங்கல் அரசரின் படையில் தளபதிகளாக இருந்தனர். முகமது பின் துக்ளக்கோடு நடந்த சண்டையில் இவர்கள் படை தோல்வியுறவே ஹக்காவும், புக்காவும் சிறைப்பிடிக்கப்பட்டு டில்லிக்குக் கொண்டுசெல்லப்பட்டனர். அங்கே இருவரையும் இஸ்லாம் சமயத்தைப் பின்பற்றுமாறு செய்யப்பட்டனர். எனினும், அவ்விடத்தை விட்டுத் தப்பிய இருவரும், தமது சமயமான இந்து சமயத்தைக் கைவிடாது, வித்யாரண்யர் என்னும் ரிஷியின் செல்வாக்குக்கு உட்பட்டு விஜயநகரப் பேரரசை நிறுவினர்.  
இன்னொரு விளக்கத்தின்படி, ஹம்பிப் பகுதியில் பிறந்த இச் சகோதரர்கள் இருவரும், ஹொய்சலர்களுடன் தொடர்புபட்டிருந்தனர். இதனால் முறைப்படியே இவர்கள் ஹொய்சல நாட்டின் அரசுக்கு வாரிசு உரிமை பெற்றனர்.  
இம் மரபைச் சேர்ந்த முதலாவது அரசரான முதலாம் ஹரிஹரர் விஜயநகரத்தின் எல்லைகளைக் காவிரியிலிருந்து கிருஷ்ணா வரை விரிவு படுத்தினார். எனினும், பஹமானி சுல்தான்களுடன் இவருக்குத் தொடர்ந்து முரண்பாடுகள் இருந்துவந்தது. இவருக்குப் பின்னர் இவர் தம்பியான புக்கா ராயன் அரசனானான். இவன் நாட்டை, தொடர்ந்து தென்னிந்தியா முழுவதும் விரிவாக்கினான். இவன், மதுரையைக் கைப்பற்றித் தனது நாட்டு எல்லையைத் தெற்கே இராமேஸ்வரம் வரை கொண்டுசென்றான். சம்புவரையர்கள், ஆற்காட்டு அரசு, கொண்டவிடு ரெட்டிகள், ஆகியோரைத் தோற்கடித்ததுடன், கோவா, ஒரிஸ்ஸா ஆகிய அரசுகளையும் தனது கட்டுப்பாட்டுக்குள் கொண்டுவந்தான். இலங்கை, மலபார் ஆகியவற்றையும் தனக்குத் திறை செலுத்துமாறு செய்தான்.
# முதலாவது புக்கா ராயன்

புக்கா என அழைக்கப்படும் **முதலாவது புக்கா ராயன்** (கி.பி. 1356-1377) விஜயநகரப் பேரரசின் இரண்டாவது பேரரசர் ஆவார். தனது தமையனான முதலாம் ஹரிஹரருடர் சேர்ந்து விஜயநகரப் பேரரசை நிறுவியதில் இவனுக்குப் பெரும் பங்கு உண்டு. ஹரிஹரரிர் ஆட்சிக்காலத்தில் அரசருக்கு அடுத்தபடியாக இரண்டாமிடத்தில் இருந்த *புக்கா*, ஹரிஹரரிர் மறைவுக்குப் பின்னர் அரசனானார். இவர் சங்கம மரபைச் சேர்ந்தவர். இவனுடைய தொடக்ககால வாழ்க்கை பற்றி அதிகம் தெளிவில்லை. இது பற்றிப் பல கோட்பாடுகள் நிலவுகின்றன (விவரம் இங்கே). எவ்வாறாயினும், ஹரிஹரரும், புக்கா ராயனும் விஜயநகரப் பேரரசை நிறுவியதிலும், பின்னர் பெற்ற போர் வெற்றிகள் மூலமும் பெரும் புகழ் பெற்றனர்.  
புக்கா ராயனின் இருபத்தோரு ஆண்டுகால ஆட்சியில், நாட்டின் எல்லைகள் தொடர்ந்து விரிவடைந்து சென்றன. இவர் தென்னிந்தியாவின் பல அரசுகளைத் தோற்கடித்து அங்கெல்லாம் தனது கட்டுப்பாட்டை நிறுவினார். ஆற்காட்டுச் சம்புவரையரும், கொண்டவிடு ரெட்டிகளும் 1360 இல் புக்கா ராயனிடம் தோற்றனர். 1371 இல் மதுரையில் இருந்த சுல்தானகத்தைத் தோற்கடித்துப் பேரரசின் எல்லைகளை தெற்கே இராமேஸ்வரம் வரை விரிவாக்கினான். புக்கா ராயனின் மகனான குமார கம்பண்ணனும் இவனது படையெடுப்புக்களில் கலந்து கொண்டது பற்றி, இவனது மனைவியான கங்காம்பிகாவினால் எழுதப்பட்ட மதுரா விஜயம் என்னும் சமஸ்கிருத நூலில் விளக்கப்பட்டுள்ளது. 1374 ஆம் ஆண்டளவில், பஹ்மானிகளுக்கு எதிராக துங்கபத்திரை - கிருஷ்ணா ஆறுகளுக்கு இடைப்பட்ட நிலத்தின் கட்டுப்பாடு தொடர்பில் இவனது பலம் அதிகரித்தது. இவர் கோவா, ஒரிஸ்ஸா ஆகிய அரசுகளையும் கைப்பற்றினார். இலங்கையில் யாழ்ப்பாண அரசு மற்றும் மலபார் அரசுகளிடமிருந்து திறையும் பெற்றார்.  
புக்காவின் ஆட்சிக்காலத்தில், இவர் பஹ்மானி சுல்தான்களுடனும் மோதியுள்ளார். முதல் தடவை முதலாவது முஹம்மத்தின் காலத்திலும், பின்னர் முஜாஹித்தின் காலத்திலும் மோதல்கள் நிகழ்ந்தன. இவன் சீனாவுக்கும் தூதுவர்களை அனுப்பியதாகத் தெரிகிறது. புக்கா கி.பி. 1380 ஆம் ஆண்டளவில் காலமானார். இவனைத் தொடர்ந்து இரண்டாம் ஹரிஹர ராயன் ஆட்சிக்கு வந்தான். புக்காவின் காலத்திலேயே விஜயநகரப் பேரரசின் தலைநகரமாக விஜயநகரம் ஆகியது. துங்கபத்திரையின் தென்கரையில் இருக்கும் இது முன்னைய தலைநகரான அனகொண்டியிலும் பாதுகாப்பானதாகும். இக்காலத்தில் நடைபெற்ற உள்நாட்டு முரண்பாடுகள், வெளி அரசுகளுடனான சண்டைகள் என்பவற்றுக்கு மத்தியிலும் புதிய நகரத்தை மேம்படுத்துவதில் புக்கா கவனம் செலுத்த முடிந்தது குறிப்பிடத் தக்கதாகும். பல இக்கியங்களும், சமய நூல்களும் இவர் காலத்தில் ஆக்கப்பட்டன. பல அறிஞர்கள், வித்தியாரண்யர், சாயனர் ஆகியோரின் வழிகாட்டல்களின் கீழ் இருந்து வந்தனர். வேதங்கள், பிராமணங்கள், ஆரண்யகங்கள் முதலிய இந்து நூல்களுக்கான சாயனருடைய உரைகள், புக்காவின் ஆதரவிலேயே எழுதப்பட்டன.
# தொழுகை (இசுலாம்)

**தொழுகை** (*Salah* அல்லது *Salat*, **', ) அரபுகளில்லாத முசுலிம்களால் **நமாஸ்*' (*Namāz'') எனவும் அழைக்கப்படுகிறது இசுலாமிய நம்பிக்கையில் முசுலிம்களுக்கான தினசரிக் கட்டாய வழிபாடுகளில் குறிப்பிடப்படும் ஐந்து தூண்களில் இரண்டாவது ஆகும். இது ஒரு உடல், மன, ஆன்மிக வழிபாடாகும். தொழுகையானது ஒவ்வொரு நாளும் ஐந்து தடவைகள் நிர்ணயிக்கப்பட்ட நேரங்களில் அனுசரிக்கப்படுகிறது. மக்காவில் உள்ள கஃபாவை நோக்கி வழிபடும்போது, முசுலிம்கள் முதலில் நின்று, பின்னர் மண்டியிட்டு அல்லது தரையில் உட்கார்ந்து, குர்ஆனிலிருந்து பாராயணம் செய்து, கடவுளை வணங்குகிறார்கள். தொழுகையின் போது அணியும் ஆடைகளும் தொழுகை செய்யும் இடமும் சுத்தமாக இருக்க வேண்டும். தொழுகையின்போது, ஆண்களும் பெண்களும் தொய்வான ஆடைகளால் தங்கள் உடல்முழுதும் மூடியிருக்க வேண்டும். பெண்கள் தலையை மறைக்க வேண்டும். ஆண்கள் குல்லா அணிவதும் வழக்கமாகும். இசுலாத்தின் முக்கிய கடமைகளுள் தொழுகை ஒன்றென்பதால் மிகச் சில சந்தர்ப்பங்களிலேயே இதற்கு விலக்களிக்கப்படுகிறது.  
தொழுகையானது பல தடவைகள் குனிவதும், சிரம் பணிந்த சுழற்சிகளாலும் ஆனது, இது *ரக்கா* எனப்படும் பரிந்துரைக்கப்பட்ட அலகுகளாக பிரிக்கப்பட்டுள்ளது. ரக்காக்களின் எண்ணிக்கை நாள் நேரத்திற்கு ஏற்ப மாறுபடும்.  
எந்த எந்தத் தொழுகையை எந்த எந்த நபி முதலில் தொழுதார்கள்:  
1. பஜ்ர் - ஆதம் (அலை)
1. ழுஹர் - இப்ராஹீம் (அலை)
1. அஸர் - யாகூப் (அலை)
1. மஃரிப் - தாவூது (அலை)
1. இஷா - யூனுஸ் (அலை)  
தொழுகையில் பஜ்ர் அதிகாலை சூரியன் உதிப்பதற்கு முன்னும், ளுஹர் என்பது மதியம் சூரியன் உச்சி சாய்ந்ததும், அஸர் என்பது மாலை நிழல் இரு மடங்காக உயரும் போதும், மஃரிப் என்பது சூரியன் அஸ்தமனம் ஆன உடனும், இஷா என்பது இரவு ஆரம்பமானதும் நடைபெறுவதாகும்.
# எண்களின் முற்றிசைவுப் பகுதிகள்

கணிதத்தின் ஒரு முக்கியப் பிரிவான எண் கோட்பாட்டில் **முற்றிசைவுப்பகுதிகள்** (Congruence classes) என்பது ஒரு அடிப்படைக்கருத்து. 1801 இல் காஸ் என்ற ஜெர்மானியக்கணித வல்லுனர் எழுதிய 'Disquistiones Arithmeticae' என்ற அவருடைய நூலில் விவரிக்கப்பட்டது.
# எண்களின் முற்றிசைவுப் பகுதிகள்

## வரையறை

<math>a</math> என்பதை ஒரு முழு எண் ணாகவும், <math>n</math> என்பதை ஒரு நேர்ம முழு எண்ணாகவும் கொள். அப்பொழுது, <math>a</math> (mod <math>n</math>) க்கு சமானமான (பார்க்க: சமானம், மாடுலோ n) எல்லா எண்களின் கணத்திற்கு <math>a</math> (mod <math>n</math>) சமானப்பகுதி (Congruence class of a(mod n)) என்று பெயர். அதற்கு குறியீடு: <math>[a]_n</math>. ஆக,  
- :: <math>[a]_n = \{x \in \mathbf{Z}: x \equiv a(mod n)\}</math>
# எண்களின் முற்றிசைவுப் பகுதிகள்

## முக்கிய விளைவு

கணிதத்தில் 'சமானம்' ( Mathematical Equivalence) என்ற கருத்து நிகழும்போதெல்லாம் எதிர்வு, சமச்சீர் , கடப்பு ஆகிய மூன்று உறவுகளும் அதனில் அடக்கம். பொதுவாக கணிதத்தில் எந்தெந்த கணத்தில் 'சமானம்' இம்முறையில் வரையறுக்கப் படுகிறதோ அங்கெல்லாம் அந்த கணம் சமானப் பகுதிகளாகப் பிரிவினைப்படும். எடுத்துக்காட்டைப் பார்த்தால் இது நன்கு விளங்கும்.
# எண்களின் முற்றிசைவுப் பகுதிகள்

## எடுத்துக்காட்டு

7 என்ற மட்டு (modulus)ஒன்றை எடுத்துக்கொள்வோம். மாடுலோ 7 என்ற அடிப்படையில் எல்லா முழு எண்களையும் பிரித்தால் <math>\mathbf{Z}</math> பின்வரும் பகுதிகளாகப் பிரிவினைப்படும்:  
: <math>[0]_7</math> = { ..., -21, -14, -7, 0, 7, 14, 21, ...}
: <math>[1]_7</math> = { ..., -20, -13, -6, 1, 8, 15, 22, ...}
: <math>[2]_7</math> = { ..., -19, -12, -5, 2, 9, 16, 23, ...}
: <math>[3]_7</math> = { ..., -18, -11, -4, 3, 10, 17, 24, ...}
: <math>[4]_7</math> = { ..., -17, -10, -3, 4, 11, 18, 25, ...}
: <math>[5]_7</math> = { ..., -16, -9, -2, 5, 12, 19, 26, ...}
: <math>[6]_7</math> = { ..., -15, -8, -1, 6, 13, 20, 27, ...}
# எண்களின் முற்றிசைவுப் பகுதிகள்

## முற்றிசைவுப் பகுதிகளின் கணம்

இப்பொழுது நமக்கு ஒரு புதிய கணம் கிடைத்திருக்கிறது. அதாவது:
: <math>\{[0]_7, [1]_7, [2]_7, [3]_7, [4]_7, [5]_7, [6]_7\}</math>
இதை **மாடுலோ 7 முற்றிசைவுப் பகுதிகளின் கணம்** என்று சொல்வோம். குறியீடு <math>\mathbf{Z}_7</math>.
இதனில் முக்கியமாகக்குறிப்பிடப்படவேண்டியது:  
2 இனுடைய முற்றிசைவுப் பகுதி, <math>[2]_7</math>. இதையே 9 இனுடைய முற்றிசைவுப் பகுதியாகவும் சொல்லலாம். அதாவது <math>[2]_7 = [9]_7</math>. உண்மையில் அம்முற்றிசைவுப் பகுதியில் எந்த உறுப்பையும் ஒரு பிரதிநிதியாக எடுத்துக்கொள்ளலாம். இதனால்
:... <math>[-5]_7 = [2]_7 = [9]_7</math> = .....
:... <math>[-21]_7 = ... = [0]_7 ....</math>  
இவ்விதமே ஒவ்வொரு முழு எண் n ஐ வைத்தும் ஒரு <math>\mathbf{Z}_n</math> என்ற ஒரு முற்றிசைவுப் பகுதிகணம் உண்டு பண்ணலாம். இதைச் சுருக்கமாக n-மாடுலோ எண்களின் கணம் (Set of integers modulo n) என்றும் சொல்வதுண்டு.  
இப்பொழுது <math>\mathbf{Z}_n</math> இல் கூட்டல், பெருக்கல் செயலிகளை வரையறுப்போம்.
# எண்களின் முற்றிசைவுப் பகுதிகள்

## முற்றிசைவுப் பகுதிகளின் கணம்

### கூட்டல் வரையறை

::<math>[a]_n + [b]_n = [a + b]_n</math>  
அதாவது, இரண்டு முற்றிசைவுப் பகுதிகளில் ஒவ்வொன்றிலிருந்தும் ஏதாவதொரு உறுப்பை (பிரதிநிதியை) எடுத்து அவைகளைக் கூட்டினால், அந்த கூட்டுத்தொகையின் முற்றிசைவுப் பகுதிதான் அவ்விரண்டு முற்றிசைவுப் பகுதிகளின் கூட்டுத்தொகை. ஆக, உதாரணமாக,
: <math>[2]_7 + [6]_7 = [2 + 6]_7 = [8]_7 = [1]_7</math>  
: <math>[2]_7</math> க்கு பதிலாக, <math>[9]_7</math> ஐயும், <math>[6]_7</math> க்கு பதிலாக <math>[-15]_7</math> ஐயும் எடுத்தாலும்,
: <math>[9]_7 + [-15]_7 = [9 - 15] = [-6]_7 =[1]_7</math> என்ற அதே விடைதான் வரும்.
# எண்களின் முற்றிசைவுப் பகுதிகள்

## முற்றிசைவுப் பகுதிகளின் கணம்

### பெருக்கல் வரையறை

:: <math> [a]_n \times [b]_n = [a \times b]_n</math>
அதாவது, இரண்டு முற்றிசைவுப்பகுதிகளில் ஒவ்வொன்றிலிருந்தும் ஏதாவதொரு உறுப்பை (பிரதிநிதியை) எடுத்து அவைகளைப் பெருக்கினால், அந்த பெருக்குத்தொகையின் முற்றிசைவுப் பகுதிதான் அவ்விரண்டு முற்றிசைவுப் பகுதிகளின் பெருக்குத்தொகை. ஆக, உதாரணமாக,
: <math>[2]_7 \times [6]_7 = [2 \times 6]_7 = [12]_7 = [5]_7.</math>
: <math>[2]_7</math> க்கு பதிலாக, <math>[9]_7</math> ஐயும், <math>[6]_7</math> க்கு பதிலாக <math>[-15]_7</math> ஐயும் எடுத்தாலும்,
: <math>[9]_7 \times [-15]_7 = [9 \times (-15)]_7 = [-135]_7 = [-2]_7 = [5]_7</math> என்ற அதே விடைதான் வரும்.
# எண்களின் முற்றிசைவுப் பகுதிகள்

## சுழி வகுப்பான் சுழி

<math>\mathbf{Z}_n</math> இலுள்ள <math>[a]_n</math> என்ற உறுப்பு (முற்றிசைவுப் பகுதி) பின்வரும் பண்பைப் பெற்றதானால்,
:: ஏதோ ஒரு முற்றிசைவுப் பகுதி <math>[b]_n</math> க்கு, <math>[a]_n \times [b]_n = [0]_n</math>
: <math>[a]_n</math> (அதனால் <math>[b]_n</math> ம்) ஒரு **சுழி வகுப்பான் சுழி மாடுலோ n** (Divisor of Zero modulo n) எனப்பெயர் பெறும்.  
எடுத்துக்காட்டாக, <math>[2]_6 \times [3]_6 = [0]_6</math>
: <math>\therefore [2]_6</math> ம் <math>[3]_6</math> ம் சுழிவகுப்பான் சுழிகள் மாடுலோ 6 ஆகும்.
# எண்களின் முற்றிசைவுப் பகுதிகள்

## பெருக்கல் நேர்மாறு

<math>[a]_n \times [b]_n = [1]_n</math> ஆக இருக்குமானால்,
<math>[a]_n</math> ம் <math>[b]_n</math> ம் ஒன்றுக்கொன்று **பெருக்கல் நேர்மாறு** எனப்படும்.  
எடுத்துக்காட்டாக, <math>[3]_7 \times [5]_7 = [1]_7 </math>
:<math>\therefore [3]_7</math> ம் <math>[5]_7</math> ம் பெருக்கல் நேர்மாறுகளாகும்.
# எண்களின் முற்றிசைவுப் பகுதிகள்

## சில விளைவுகள்

- ((a, n) = 1 அதாவது, a, n இரண்டுக்கும் 1 ஐத்தவிர வேறு பொதுக் காரணி கிடையாது என்றால், என்றால் தான்,
:[<math>a]_n</math> க்கு ஒரு பெருக்கல் நேர்மாறு இருக்கும்.  
- <math>\mathbf{Z}_n</math> இலுள்ள சூனியமல்லாத ஓர் உறுப்பு பெருக்கல் நேர்மாறு பெற்றிருக்கும்; அல்லாவிட்டால் அது சுழிவகுப்பான் சுழியாக இருக்கும்.
- <math>n</math> ஒரு நேர்ம முழுஎண் என்றால், பின்வரும் மூன்று வாசகங்களும் சமானம்:
:: <math>n</math> ஒரு பகா எண் (prime number).
:: <math>\mathbf{Z}_n</math> இல் <math>[0]_n</math> ஐத்தவிர வேறு சுழிவகுப்பான் சுழி இருக்காது.
:: <math>\mathbf{Z}_n</math> இலுள்ள ஒவ்வொரு சூனியமல்லாத உறுப்புக்கும் ஒரு பெருக்கல் நேர்மாறு இருக்கும்.
# தமிழீழ மக்கள் விடுதலைக் கழகம்

**தமிழீழ மக்கள் விடுதலைக் கழகம்** (*People’s Liberation Organization of Tamil Eelam* PLOT, **புளொட்**) என்பது முன்னாள் ஈழப் போராளி இயக்கங்களில் ஒன்றாகும். இது பின்னர் இலங்கை அரசுக்கு ஆதரவான துணை-இராணுவக் குழுவாக இயங்கியது. இவ்வியக்கம் தற்போது சனநாயக மக்கள் விடுதலை முன்னணி என்ற பெயரில் அரசியல் கட்சியாக இயங்குகிறது. தமிழீழ விடுதலைப் புலிகளின் தலைவராக இருந்து பின்னர் பிரிந்து சென்ற உமாமகேசுவரனால் இந்த அமைப்பு தொடங்கப்பட்டது. இந்த அமைப்பின் இன்றைய தலைவர் தர்மலிங்கம் சித்தார்த்தன் ஆவார்.
# தமிழீழ மக்கள் விடுதலைக் கழகம்

## வரலாறு

புளொட் 1980 ஆம் ஆண்டில் முன்னாள் நில அளவையாளர் க. உமாமகேஸ்வரன் (முகுந்தன்) என்பவரால் உருவாக்கப்பட்டது. இவர் 1977-80 காலப்பகுதியில் தமிழீழ விடுதலைப் புலிகள் இயக்கத்தின் தலைவராக இருந்தவர். பாலத்தீன விடுதலை இயக்கத்தின் ஆதரவில் லெபனான், சிரியா ஆகிய நாடுகளில் இராணுவப் பயிற்சி பெற்றார். 1980 இல் வே. பிரபாகரனுடன் ஏற்பட்ட ஒரு கருத்து முரண்பாட்டை அடுத்து உமாமகேசுவரன் 1980 இல் புலிகள் இயக்கத்தில் இருந்து பிரிந்து புளொட் என்ற இயகத்தை ஆரம்பித்தார்.
# தமிழீழ மக்கள் விடுதலைக் கழகம்

## விடுதலை தமிழ் தேசிய புலிகள் கட்சி

- அதிகாரபூர்வ இணையதளம்
# வேளச்சேரி

**வேளச்சேரி** (*Velachery*), சென்னையில் உள்ள வேகமாக வளர்ந்து வரும் ஒரு குடியிருப்புப் பகுதி ஆகும். இதன் முக்கியச் சாலைகள் கிண்டி, அண்ணா சாலை, மற்றும் தொழில்நுட்ப வளர்ச்சியால் வளர்ந்து வரும் தென் சென்னைப் புறநகர்ப் பகுதிகளை இணைக்கின்றன. வேளச்சேரி தென் சென்னை மக்களவைத் தொகுதியில் இடம்பெறுகிறது.
# வேளச்சேரி

## சொற்பிறப்பியல்

வேளாளர்கள் ( வேளர்-விவசாயிகள் ) அல்லது வேளிர் ( சங்ககாலத்தில் தமிழ்நாட்டில் வாழ்ந்த ஒருசார் குடிமக்கள்) வாழ்ந்த இடமே வேளச்சேரி என்று அழைக்கப்பட்டது.
# வேளச்சேரி

## வரலாறு

### சங்க காலம்

வேளச்சேரி என்னும் இந்த ஊர் ஒன்பதாவது நூற்றாண்டுக்கும் முந்தையது. இவ்வூர் தொண்டை மண்டலத்தின் வரலாற்று சிறப்புமிக்கது என பல்வேறு கல்வெட்டுக்கள் உறுதிப்படுத்துகின்றன. இங்குள்ள செல்லியம்மன் ஆலயத்தில் சென்னை செல்லியம்மன் கோயில் இச்சிறப்புமிக்கக் கல்வெட்டுகள் அமையப்பெற்றுள்ளன. பரகேசரிவர்மன்தென்னிந்திய_கல்வெட்டுகள் / முதலாம் பராந்தக சோழன்முதலாம்_பராந்தக_சோழன் ஆளுமைக்கு உட்பட்ட பகுதியாக இக் கல்வெட்டுகள் தெரிவிக்கின்றன.
# வேளச்சேரி

## போக்குவரத்து

நிலையம்]]
வேளச்சேரி சென்னையில் உள்ள அனைத்து இடங்களுக்கும் போக்குவரத்து வசதி கொண்ட ஒரு இடம் ஆகும். வேளச்சேரி விசயநகரப் பேருந்து நிலையத்திலிருத்து பாரிமுனை, திருப்பெரும்புதூர், செங்கற்பட்டு, தியாகராயர் நகர், அம்பத்தூர் தொழிற்பேட்டை உள்ளிட்ட பல பகுதிகளுக்கு பேருந்துகள் இயக்கப்படுகின்றன. இதை தவிர்த்து, இங்கு பறக்கும் ரயில் நிலையம் ஒன்றும் அமைந்துள்ளது.
# வேளச்சேரி

## சுற்றுப்புறம்

வேளச்சேரி சென்னையில் வேகமாக வளர்ந்து வரும் குடியிருப்புகளில் ஒன்று. வேளச்சேரியை சுற்றிலும் பல தொழினுட்பத் தீர்வகங்கள் உள்ளன. டீசியெசு, சதர்லேண்டு, காக்னிசன்ட் ஆகியவை குறிப்பிடத் தக்கவை. பன்னாட்டு ஆடை, உணவுகள், மின்பொருட்கள் விற்கும் கடைகள் பல உள்ளன. குடிசைகள், நடுத்தரமான வீடுகள் அதிகம் என்றாலும் வானளாவிய குடியிருப்புகளும் பல உள்ளன. தென்னிந்தியர்கள் அதிகம் கூடும் இடம் என்பதால் ஆந்திர உணவகங்கள் உள்ளிட்ட பிற மாநில கடைகளும் பல உள்ளன. சென்னையின் மிகப்பெரிய பேரங்காடியான 24 லட்சம் சதுர அடி நிலப்பரப்பு கொண்ட பீனிக்ஸ் மார்க்கெட் சிட்டி இங்கு அமையப்பெற்றுள்ளது. உலகின் மிகப்பெரிய லீட் (LEED) சான்றிதழ் பெற்ற 16 லட்சம் சதுர அடி நிலப்பரப்பு கொண்ட ஐ டி சி கிராண்ட் சோழா உட்பட மூன்று நட்சத்திர உணவகங்களும் விடுதிகளும் இங்கும் இதன் அருகிலும் அமைந்துள்ளன. இந்தியாவின் மிகச்சிறந்த கல்லூரிகளில் ஒன்றாக கருதப்படும் ஐ ஐ டி மெட்ராசின் மூன்று நுழைவு வாயில்களில் ஒன்று இங்கு அமைந்துள்ளது.
# வேளச்சேரி

## சுற்றுப்புறம்

### இயற்கை வளங்கள்

சென்னையின் மற்ற பகுதிகளை ஒப்பிடும் போது வேளச்சேரி புறவழிச் சாலையை ஒட்டி அமையப் பெற்ற வேளச்சேரி ஏரி, வேளச்சேரியின் நிலத்தடி நீர் ஆதாரத்திற்கு முக்கிய பங்களிக்கிறது. இந்த ஏரி வேளச்சேரி புறவழிச் சாலையில் ஆரம்பித்து, ஆதம்பாக்கம் வரையிலும் நீண்டு செல்கிறது.  
வேளச்சேரியின் குடியிருப்புப் பகுதிகள் மா, தென்னை போன்ற பல வகையான மரங்களைக் கொண்டுள்ளன.
# வேளச்சேரி

## சுற்றுப்புறம்

### பள்ளிகள்

வேளச்சேரியில் கீழ்க்கண்ட பள்ளிகள் இயங்குகின்றன.  
| பள்ளி வகை | பள்ளிகள் | பயிற்று மொழி | சிறப்புக் குறிப்பு |
| --- | --- | --- | --- |
| அரசுப் பள்ளிகள் | மாநகராட்சி குழந்தைகள் பள்ளி | தமிழ் | பஜனை கோயில் தெரு |
| அரசு உயர்நிலைப் பள்ளி | தமிழ் | திரெளபதி அம்மன் கோயில் தெரு |  |
| அட்வென்ட் கிருஸ்துவ நடு நிலை பள்ளி (மிக பழமையானது ) | தமிழ்
ஆங்கிலம் | காந்தி சாலை |  |
| தமிழ்நாடு சமச்சீர் பாடத் திட்டம் | ஸ்ரீ அ.கணேசன் மெட்ரிகுலேஷன் பள்ளி | ஆங்கிலம் | விஜய நகரம் |
| பெத்தல் மெட்ரிகுலேஷன் பள்ளி | ஆங்கிலம் | விஜயநகரம் |  |
| அக்ஷயா மெட்ரிகுலேஷன் பள்ளி | ஆங்கிலம் | டான்ஸி நகர் (இதே வளாகத்தில் சர்வதேச பள்ளியும் உள்ளது) |  |
| சிவசக்தி மெட்ரிகுலேஷன் பள்ளி | ஆங்கிலம் | புறவழிச் சாலை, ஏரிக்கரை அருகில் |  |
| குருநானக் மெட்ரிகுலேஷன் பள்ளி | ஆங்கிலம் | குருநானக் கல்லூரி அருகில் |  |
| செயின்ட் ஃப்ரான்சிஸ் ஸேவியர் மெட்ரிகுலேஷன் பள்ளி | ஆங்கிலம் | தண்டீஸ்வரம் |  |
| செயின்ட் ஸேவியோ மெட்ரிகுலேஷன் பள்ளி | ஆங்கிலம் | தண்டீஸ்வரம் சீதாபதி நகர் |  |
| டேவிட் மெட்ரிகுலேஷன் பள்ளி | ஆங்கிலம் | காந்தி சாலை |  |
| மத்திய பாடத் திட்டம் | டி.ஏ.வி. பப்ளிக் ஸ்கூல் பள்ளி | ஆங்கிலம் | விஜய நகர் |
| சன் ஷைன் சீனியர் செகண்டரி பள்ளி | ஆங்கிலம் | உள்வட்டச் சாலை, புழுதிவாக்கம் |  |
| செயின்ட் பிரிட்டோஸ் அகாடமி பள்ளி | ஆங்கிலம் | நேதாஜி சாலை |  |
| டி.ஏ.வி. ஆதம்பாக்கம் பள்ளி | ஆங்கிலம் | ஆதம்பாக்கம் |  |
| மான்ட்டஸரி அல்லது சர்வதேச பாடத் திட்டம் | நவதிஷா மான்ட்டஸரி பள்ளி | ஆங்கிலம் | உள்வட்டச் சாலை, கல்கி நகர் |
| அக்ஷயா குளோபல் பள்ளி | ஆங்கிலம் | டான்ஸி நகர் |  |
| குழந்தைப் பள்ளிகள் | சன் ஷைன் மான்ட்டஸரி பள்ளி | ஆங்கிலம் | பேபி நகர் (யு.கே.ஜி வரை மட்டும்) |
| மேப்பிள் பேர் கனடா பள்ளி | ஆங்கிலம் | டான்ஸி நகர் (யு.கே.ஜி வரை மட்டும்) |  |
| யூரோ கிட்ஸ் பள்ளி | ஆங்கிலம் | ராஜலக்ஷ்மி நகர் (யு.கே.ஜி வரை மட்டும்) |  |
| இன்டர்நேஷனல் மான்ட்டஸரி & ப்ளே ஸ்கூல் பள்ளி | ஆங்கிலம் | புறவழிச் சாலை (யு.கே.ஜி வரை மட்டும்) |  |
| மார்க் வித்யாலயா | ஆங்கிலம் | விஜிபி |  |
# உலக உணவுத் திட்டத்தின் கல்விக்கான உணவு

உலகில் பசியால் வாடும் 300 மில்லியன் சிறுவர்களில் 100 மில்லியன் சிறுவர்கள் ஆரம்பப் பாடசாலைக்குக் கூடச் செல்வதில்லை. இவ்வாறான ஏழைகளிடம் வீட்டில் போதிய உணவோ பாடசாலைகளில் சிற்றுண்டிச் சாலைகளோ இருப்பதில்லை. இவ்வாறாக வெறும் வயிற்றுடன் வரும் சிறார்கள் படிப்பில் கவனம் குறைவதோடு வேறு நடவடிக்கைகளில் இலகுவாகத் திசைதிருப்பப்படுகின்றார்கள். இந்த நிலையானது சிறுவர்கள் படித்து முன்னேறுவதற்குத் தடையாக உள்ளதோடு ஊட்டநலன் குறைபாடுகள் உடல் உள ரீதியாகவும் பாதிப்புக்களை ஏற்படுத்துகின்றது.  
ஐக்கிய நாடுகள் அவையின் உணவு உதவிகளை வழங்கும் முன்னணி அமைப்பான உலக உணவுத் திட்டம் 40 வருடங்களிற்கு மேலாக உலகில் உள்ள வறுமையால் வருந்துகின்ற சிறார்களில் கல்விக்காக உணவு உதவிகளை வழங்கி வருகின்றது. ஒவ்வொரு வருடமும் மில்லியன் கணக்கான சிறார்களை பாடசாலைகளூடாக உணவு உதவிகளை வழங்கி வருகின்றது.  
இலங்கையில் இத்திட்டமானது ஆகஸ்டு 2003 ஆம் அளவில் யுத்தத்தினால் பாதிக்கப்பட்ட பகுதிகளில் ஆரம்பிக்கப்பட்டது. இலங்கையின் போரினால் மிகவும் பாதிக்கப்பட்ட வடக்குக் கிழக்கில் உள்ள மாவட்டங்களிலும் அதை அண்டிய மாவட்டங்களிலும் 2003 ஆம் ஆண்டு மேற்கொள்ளப்பட்ட ஆய்வுகளின் படி 30% மான மாணவர்கள் ஊட்டநலக் குறைவினாலும், 27% வீதமான மாணவர்கள் Stunning இனாலும் 51% மாணவர்கள் நிறைக்குறைவினாலும் பாதிக்கப்பட்டுள்ளனர்.  
காலையில் மதியத்திற்கு முன்னதாக தன்னார்வலர்களினால் சமைத்த உணவுகள் பரிமாறப்படுகின்றது. இத்தன்னார்வலர்களிற்கு ஓர் உதவியா வேலைக்கான உணவு திட்டத்தின் மூலம் உணவு உதவி வழங்கப்படுமெனினும் பண உதவிகள் ஏதும் வழங்கப்படமாட்டாது. இந்நடவடிக்கைகள் யாவும் இலங்கை வலயக் கல்வி அலுவலகங்களூடாகக் கொண்டு நடத்தப்படும்.  
**கல்விக்கான உணவுப் பங்கீட்டளவு**
| **உணவுப் பொருள்** | **ஒரு நாளில் ஒருவருக்கான அளவு கிராமில்** |  |
| --- | --- | --- |
| அரிசி | 100 |  |
| சீனி | 10 |  |
| சோள சோயா மாக்கலவை | 100 |  |
| எண்ணெய் | 10 |  |
| பருப்பு | 20 |  |
| **மொத்தம்** | **240 கிராம்** | } |
# உலக உணவுத் திட்டத்தின் கல்விக்கான உணவு

### உசாத்துணைகள்

1. இலங்கை உலக உணவுத் திட்டத்தின் 2005 ஆம் ஆண்டு ஆண்டறிக்கை
# திருவல்லிக்கேணி பார்த்தசாரதி கோயில்

**பார்த்தசாரதி கோயில்** பொ.ஊ. 8-ஆம் நூற்றாண்டின் இந்து வைஷ்ணவக் கோயில்களில் ஒன்றாகும். வைணவர்களின் 108 திவ்விய தேசங்களில் ஒன்றான, கோயில் கோபுரங்களும் மண்டபங்களும், நுட்பமான சிற்பக் கலைகளும் நிறைந்த இக்கோவில் சென்னையில் உள்ள திருவல்லிக்கேணியில் உள்ளது. இத்தலத்து எம்பெருமான் மகாபாரதப் போரின்போது பார்த்தனுக்குத் (அர்ஜுனன்) தேரோட்டிய (சாரதி) வடிவில் காட்சி அளிக்கிறார். இத்தலத்து மூலவரின் பெயர் வேங்கட கிருஷ்ணர் என்ற போதிலும் உற்சவராகிய பார்த்தசாரதியின் பெயரிலே புகழப்பெற்றுள்ளது.  
இக்கோயில் முதலில் பொ.ஊ. 8-ஆம் நூற்றாண்டில் பல்லவ மன்னனான ராஜா முதலாம் நரசிம்மவர்மன் மூலம் கட்டப்பட்டது. இக்கோவிலில் திருமாலின் அவதாரங்களில் ஐந்து அவதாரங்கள் உள்ளன. அவையாவன நரசிம்மர், ராமர், வரதராஜர், ரங்கநாதர் மற்றும் கிருஷ்ணர். இக்கோவில் சென்னை பழமையான கட்டமைப்புகளில் ஒன்றாகும். பொ.ஊ. 15-ஆம் நூற்றாண்டில் விஜயநகரப் பேரரசின் மன்னர்களால் கட்டப்பட்ட வேதவல்லி தாயார் சன்னதி, ரங்கநாதர், ராமர், கஜேந்திர வரதராஜ சுவாமி, நரசிம்ம, ஆண்டாள், ஆஞ்சநேயர், ஆழ்வார்கள், ராமானுஜர் சன்னதிகள் உள்ளன. இக்கோயில் வைகானச ஆகமத்தினையும், தென்கலையையும் பின்பற்றுகிறது. உடன் நரசிம்மர் மற்றும் கிருஷ்ணருக்கு தனிச் சன்னதிகள் காணப்படுகின்றன.  
இக்கோவிலின் கோபுரங்களிலும், மண்டபத் தூண்களிலும் தென் இந்திய கட்டிடக் கலையை வலியுறுத்தும் நிறைய சிற்ப வேலைப்பாடுகள் காணப்படுகின்றன.
# திருவல்லிக்கேணி பார்த்தசாரதி கோயில்

## கோவில் அமைப்பு

கருவறையில் மூலவர் வேங்கட கிருஷ்ணர் தவிர ருக்மிணி பிராட்டி, பலராமன், சத்யகி, அனிருத்தன், பிரத்யும்னன் எனக் குடும்ப சமேதகராகக் காட்சி தருகிறார். இவர்கள் தவிர பிற சன்னதிகளில் ஸ்ரீ வேதவல்லி தாயார், ஸ்ரீ மன்னாதர் (ரங்கநாதர், ஸ்ரீ ராமர், ஸ்ரீ கரிவரதர் (வரதராஜர் சுவாமி), துலசிங்கப் பெருமாள் நரசிம்மர், ஸ்ரீ ஆண்டாள், ஸ்ரீ ஆஞ்சநேயர், ஆழ்வார்கள், ராமானுஜர் , மணவாள மாமுனிகள் மற்றும் வேதாந்தாசாரியர் ஆகியோரும் காட்சி தருகின்றனர். இங்கே பார்த்தசாரதி மற்றும் நரசிம்மருக்குத் தனித்தனியே கொடி மரங்கள் மற்றும் வாசல்கள் கொண்டு தனித்தனி கோயில்கள் போல் திகழ்கின்றன. இங்கே கோபுரங்களும் மண்டபங்களும் தென்னிந்தியக் கோவில் கட்டிட கலைக்கே உரிய நுட்பமான சிற்பக் கலையால் அலங்கரிக்கப்பட்டுள்ளது.
# திருவல்லிக்கேணி பார்த்தசாரதி கோயில்

## புராணச்சிறப்பு

பெருமாள் வேங்கடேஷ்வரர் அரசன் சுமதிக்கு பார்த்தசாரதியாகக் காட்சி அளிப்பதாக வாக்கு தந்திருந்தார். அவ்வாக்கை நிறைவேற்றும் வகையில் அவர் பார்த்தசாரதியாக அவருக்குத் திருவல்லிக்கேணியில் காட்சி அளித்தார். மூலவர் பார்த்தசாரதியின் விக்கிரகத்தை அகத்திய மாமுனிவர் பிரதிஷ்டை செய்ததாகக் (நிறுவியதாக) கருதப்படுகிறது. இங்கே ஸ்ரீ வைணவ ஆச்சாரியாரான ஸ்ரீ ராமானுஜரின் பெற்றோர்கள் பெருமாளைக் குழந்தைச் செல்வத்திற்காக வேண்டியதாகச் சொல்லப்படுகிறது. இக்கோரிக்கையை நிறைவேற்றும் வகையில் பெருமாள் பார்த்தசாரதியே அவர்களுக்கு மகனாகப் பிறந்ததாக நம்பப்படுகிறது.
# திருவல்லிக்கேணி பார்த்தசாரதி கோயில்

## ஸ்ரீ பார்த்தசாரதி சுவாமி பெருமை

மகாபாரதத்தின்படி, கிருஷ்ண பகவான், மகாபாரத போரின்போது அர்ஜுனனின் தேரோட்டியாக இருந்தார். அச்சமயத்தில் அவர் இந்துக்களின் புனித நூலான ஸ்ரீமத் பகவத் கீதையைத் தந்தார். போரின்போது பீஷ்மரின் அம்புகளால் காயமடைந்த கிருஷ்ணர் முகம் முழுவதும் தழும்புகளுடன் காட்சி அளிக்கிறார். இக்கடவுளுக்கு இன்னொரு சிறப்பு என்னவென்றால் இந்த இடத்தில் மட்டும் தான் கிருஷ்ண பகவான் மீசையுடனும், தன் பிரதான ஆயுதமான சுதர்சன சக்கரம் இல்லாமலும் காட்சி தருகிறார். போரின் தொடக்கத்தில் இவர் எந்த ஆயுதமும் ஏந்தாமல் இருப்பதாக வாக்கு கொடுத்ததால் போரின் தொடக்கம் மற்றும் முடிவினைத் தெரிவிக்கும் சங்கத்தை மட்டும் ஏந்தியுள்ளார். இங்கு உற்சவ மூர்த்தி தன் கதாயுதம் இல்லாமல் செங்கோலுடன் காட்சி தருகிறார்.
# திருவல்லிக்கேணி பார்த்தசாரதி கோயில்

## நாலாயிரப் பிரபந்தத்தில் திருவல்லிக்கேணி

நாலாயிர திவ்யப் பிரபந்தத்திலிருந்து திருவல்லிக்கேணியைச் சுட்டிக்காட்டித் திருமங்கையாழ்வாரால் பாடப்பட்ட ஒரு பாசுரம்:
# திருவல்லிக்கேணி பார்த்தசாரதி கோயில்

## சுவாமி விவேகானந்தர்

சுவாமி விவேகானந்தர் திருவல்லிக்கேணி பார்த்தசாரதி பெருமாளைப் பற்றிக் கூறியவை இத்திருக்கோயில் முகப்பில் கல்வெட்டில் வடிக்கப்பட்டு வைக்கப்பட்டுள்ளது.
# திருவல்லிக்கேணி பார்த்தசாரதி கோயில்

## பிரசாதம்

பெரும்பாலான நாட்களன்று இங்கு சர்க்கரைப் பொங்கல், புளியோதரை, தயிர் சாதம் மற்றும் வடை வழங்கப்படுகிறது. வைகுந்த ஏகாதசி சமயத்தில் (பகல் பத்து / இராப் பத்து) ஒருநாள் பகவானுக்குத் திருப்பதி வேங்கடாசலபதியைப் போல அலங்காரம் செய்யப்படுகிறது, அன்று மட்டும் திருப்பதி லட்டு இங்கு வழங்கப்படுகிறது.
# திருவல்லிக்கேணி பார்த்தசாரதி கோயில்

## தரிசனம், சேவைகள் மற்றும் உற்சவங்கள்

இக்கோவிலில் தென்கலை வைணவ பாரம்பரியமும் வைகம ஆகம முறையும் கடைப்பிடிக்கப்படுகிறது. இங்கு சித்திரைத் திங்களின் போது ஸ்ரீ பார்த்தசாரதி சுவாமிக்கும் ஆனி மாதத்தில் ஸ்ரீ அழகியசிங்கருக்கும் பெரிய அளவில் பிரம்மோற்சவங்கள் நடைபெறுகின்றன. அதனுடன் ஸ்ரீ ராமானுஜர் (ஏப்ரல்/ மே), ஸ்ரீ மணவாளமாமுனிகள் மற்றும் மற்ற ஆழ்வார்களுக்கும் ஆச்சாரியர்களுக்கும் பிரம்மாண்ட அளவில் உற்சவங்கள் நடைபெறுகின்றன. வைகுண்ட ஏகாதசி மற்றும் சித்திரை திங்களின் போது இங்கு ஏராளமான பக்தர்கள் குவிகின்றனர். இச்சமயத்தில் இங்கு உள்ள மண்டபங்களில் நிறைய கதா காலக்ஷேபங்கள் (புராண கதை சொல்லுதல்) நடைபெறுகின்றன.
# திருவல்லிக்கேணி பார்த்தசாரதி கோயில்

## இக்கோவிலின் மேல் பாடல்கள் இயற்றியவர்கள்

வைணவ முனிவர்களான 12 ஆழ்வார்களில் மூவர் (பேயாழ்வார், திருமழிசை ஆழ்வார் மற்றும் திருமங்கையாழ்வார்) இக்கோவில் தெய்வங்களின் மேல் பாடல்களை இயற்றி இருக்கிறார்கள். இதர பல ஆச்சாரியார்களும் பாடல்களை இயற்றி இருக்கிறார்கள்.
# திருவல்லிக்கேணி பார்த்தசாரதி கோயில்

## சம்ப்ரோஷணம்

கடந்த ஆண்டு ஜனவரி மாதம் தொடங்கிய புனரமைப்புப் பணிகள் நிறைவடைந்த நிலையில் சம்ப்ரோஷணம் எனப்படுகின்ற குடமுழுக்கு 12.6.2015 வெள்ளிக்கிழமை நடைபெற்றது. விழா நாளன்று கீழ்க்கண்ட நிகழ்ச்சிகள் நடைபெற்றன. </br>
காலை 3 மணி - விஸ்வரூபம் </br>
காலை 4 மணி - யாகசாலை, திவ்யபிரபந்த கோஷ்டி துவக்கம் </br>
காலை 6 மணி - குண்டங்களுக்கு பூர்ணாகுதி, தொடர்ந்து புனித நீர்க் கலசங்கள் விமானங்களுக்கு எடுத்துச்செல்லப்படல் </br>
காலை 7.45 மணி - ராஜகோபுரத்துக்கும் அனைத்து விமானங்களுக்கும் மகா சம்ப்ரோக்ஷணம் </br>
மாலை 4 மணி - ஸ்ரீ சீதாலட்சுமி சகிதமாக ஸ்ரீ சக்கரவர்த்தி திருமகன் வீதியுலா </br>
மாலை 6 மணி - ஸ்ரீ வேதவல்லி தாயார், ஸ்ரீ மன்னாத சுவாமி திருக்கோயில் வளாகத்தில் உள்புறப்பாடு </br>
இரவு 8 மணி - ஸ்ரீ பார்த்தசாரதி சுவாமி, ஸ்ரீதேவி, பூதேவி நாச்சியார்கள், ஸ்ரீ ஆண்டாள், ஆச்சார்யர்கள் ஸ்ரீ ராமானுஜர், ஸ்ரீ மணவாள மாமுனிகள் ஆகியோர் நான்கு மாட வீதிகள் புறப்பட்டு, சன்னதியை வந்தடைதல்.
# 1938

**1938** (**MCMXXXVIII**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.  
: நயாகரா பாலம் உடைந்து வீழ்ந்தது]]
# 1938

## நிகழ்வுகள்

- ஜனவரி 27 - நியூ யோர்க்கில் நயாகரா நீர்வீழ்ச்சியில் நயாகரா பாலம் உடைந்து வீழ்ந்தது.
- பெப்ரவரி 6 - அவுஸ்திரேலியா, சிட்னியில் பொண்டாய் கடற்கரையில் எழுந்த கடல் அலைகள் 300 பேர்களைக் கொன்றது.
- மார்ச் 3 - சவுதி அரேபியாவில் எண்ணெய் கண்டுபிடிக்கப்பட்டது.
- மார்ச் 12 - ஜேர்மனியப் படையினர் ஆஸ்திரியாவைப் பிடித்தனர்.
- ஜூன் 15 - பிரித்தானியாவில் லாஸ்லோ பைரோ குமிழ் முனைப் பேனாக்களைக் கண்டுபிடித்தார்.
- ஜூன் 19 - 1938 உலகக்கிண்ணக் காற்பந்துப் போட்டி இறுதி ஆட்டத்தில் இத்தாலி ஹங்கேரியை 4-2 என்ற கணக்கில் வென்றது.
# 1938

## பிறப்புகள்

- மார்ச் 3 &ndash; அன்ரன் பாலசிங்கம் (இ. 2006)
- ஏப்ரல் 29 - திமிலை மகாலிங்கம், ஈழத்து எழுத்தாளர் (இ. 2010)
- மே 10 - கோ. நம்மாழ்வார், இயற்கை ஆர்வலர் (இ. 2013)
# 1938

## நோபல் பரிசுகள்

- இயற்பியல் - என்றிக்கோ ஃபேர்மி
- வேதியியல் - றிச்சார்ட் கூஹ்ன் (*Richard Kuhn*)
- மருத்துவம் - *Corneille Jean François Heymans*
- இலக்கியம் - பேர்ள் பக் (*Pearl S. Buck*)
- அமைதி - *Nansen International Office For Refugees, Geneva*
# 1937

**1937** (**MCMXXXVII**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.
# 1937

## நிகழ்வுகள்

- ஜனவரி 31 - சோவியத் ஒன்றியத்தில் 31 திரொட்ஸ்கி ஆதரவளர்கள் தூக்கிலிடப்பட்டனர்.
- மார்ச் 15 - உலகின் முதல் இரத்த வங்கி துவங்கப்பட்டது.
- மார்ச் 18 - ஐக்கிய அமெரிக்கா, டெக்ஸாசில் நியூ லண்டன் பாடசாலையில் இடம்பெற்ற இயற்கை வாயு வெடிப்பில் 300 பேர்களுக்கு மேல் கொல்லப்பட்டனர்.
- ஜூலை 7 - ஜப்பானியப் படையினர் சீனாவினுள் நுழைந்தனர். இதுவே ஆசியாவில் இரண்டாம் உலகப் போரின் ஆரம்பமெனக் கருதப்படுகிறது.
- செப்டம்பர் 2 - ஹொங்கொங்கில் இடம்பெற்ற சூறாவளியில் 11,000 பேர் வரை கொல்லப்பட்டனர்.
- செப்டம்பர் 27 - கடைசி பாலிப் புலி இறந்தது.
- நவம்பர் 9 - ஜப்பான் ஷாங்காய் நகரைக் கைப்பற்றியது.
- திசம்பர் 13 - 250,000 முதல் 300,000 வரையானோர் நாங்கிங் படுகொலைகள் நிகழ்வினால் கொல்லப்பட்டனர்.
# 1937

## பிறப்புகள்

- பெப்ரவரி 13 - ரூப்பையா பண்டா, சாம்பிய அரசுத்தலைவர்
- மார்ச் 6 - வலண்டீனா தெரெசுக்கோவா, உருசிய விண்வெளி வீரர், விண்வெளிக்குச் சென்ற முதலாவது பெண்
- ஏப்ரல் 19 - ஜோசப் எஸ்திராடா, பிலிப்பீன்சின் முன்னாள் அரசுத்தலைவர்
- ஏப்ரல் 22 - ஜேக் நிக்கல்சன், அமெரிக்க நடிகர்
- ஏப்ரல் 28 - சதாம் உசேன், ஈராக்கிய குடியரசுத் தலைவர் (இ. 2006)
- மே 15 — மாடிலின் ஆல்பிரைட், அமெரிக்காவின் முதல் பெண் வெளிநாட்டமைச்சர் (இ. 2022)
- மே 21 - மெங்கிஸ்து ஹைலி மரியாம், எதியோப்பியாவின் முன்னாள் அரசுத்தலைவர்
- மே 26 - மனோரமா, தமிழ்த் திரைப்பட நடிகை (இ. 2015)
- சூன் 1 - மார்கன் ஃபிரீமன், அமெரிக்க நடிகர்
- சூன் 23 - மார்ட்டி ஆட்டிசாரி, பின்லாந்தின் அரசுத்தலைவர்
- சூலை 6 - மைக்கேல் சாட்டா, சாம்பிய அரசுத்தலைவர் (இ. 2014)
- நவம்பர் 11 - இசுரீபன் லூவிசு, கனடிய அரசியல்வாதி
- நவம்பர் 11 - ப. ஆப்டீன், இலங்கையின் மலையக எழுத்தாளர் (இ. 2015)
- டிசம்பர் 28 - ரத்தன் டாட்டா, இந்தியத் தொழிலதிபர்
- டிசம்பர் 29 - மாமூன் அப்துல் கயூம், மாலைத்தீவுகள் முன்னாள் அரசுத்தலைவர்
# 1937

## இறப்புகள்

- மார்ச் 15 - எச். பி. லவ்கிராஃப்ட், அமெரிக்க எழுத்தாளர் (பி. 1890)
- ஏப்ரல் 27 - அண்டோனியோ கிராம்ஷி, இத்தாலிய அரசியல்வாதி (பி. 1891)
- மே 23 - ஜான் டி. ராக்பெல்லர், அமெரிக்கத் தொழிலதிபர் (பி. 1839)
- சூலை 2 - அமேலியா ஏர்ஃகாட், அமெரிக்க வானோட்டி (காணவில்லை) (பி. 1897)
- சூலை 20 - மார்க்கோனி, இத்தாலியக் கண்டுபிடிப்பாளர் (பி. 1874)
- செப்டம்பர் 2 - பியர் தெ குபர்த்தென், நவீன கால ஒலிம்பிக் போட்டிகளின் தந்தை (பி. 1863)
- அக்டோபர் 19 - எர்ணஸ்ட் ரதர்ஃபோர்டு, வேதியியலுக்கான நோபல் பரிசு பெற்ற நியூசிலாந்தவர் (பி. 1871)
- நவம்பர் 23 - ஜகதீஷ் சந்திர போஸ், இந்திய இயற்பியலாளர் (பி. 1858)
- டிசம்பர் 9 - நில்சு குஸ்டாப் டேலன், இயற்பியலுக்கான நோபல் பரிசு பெற்ற சுவீடியர் (பி. 1869)
# 1937

## நோபல் பரிசுகள்

- இயற்பியல் - கிளிண்டன் ஜோசப் டேவிசன், ஜார்ஜ் பஜெட் தாம்சன்
- வேதியியல் - வால்ட்டர் ஆவர்து, பவுல் காரர்
- மருத்துவம் - ஆல்பர்ட் செண்ட்-ஜியார்ஜி
- இலக்கியம் - ராஜர் மார்ட்டின் டூ கார்டு
- அமைதி - ராபர்ட் செசில்
# சாளுவ மரபு

விஜயநகரப் பேரரசு தொடர்பில் **சாளுவ மரபு** சாளுவர்களால் உருவாக்கப்பட்டது. வரலாற்று மரபுகளின்படி சாளுவர் வடக்குக் கர்நாடகத்தில் உள்ள கல்யாணி என்னும் பகுதியைச் சேர்ந்தவர்கள் ஆவர். கோரந்தலைக் கல்வெட்டு இவர்கள் மூலத்தை, மேலைச் சாளுக்கியர் மற்றும் கலச்சூரிகள் காலத்துக் கல்யாணிப் பகுதி எனக் குறிப்பிடுகிறது. இவர்கள் பின்னர் தற்கால ஆந்திராவின் கிழக்குக் கரையோரப் பகுதிகளுக்குப் பரவினர். இப் பரவல் குடிப் பெயர்வினாலோ அல்லது 14 ஆம் நூற்றாண்டில் நிகழ்ந்த வியஜநகரப் படையெடுப்புக்களினாலோ ஏற்பட்டு இருக்கலாம்.  
விஜயநகரக் காலத்துக் கல்வெட்டுச் சான்றுகளின் மூலம் முதன்முதலாக அறியப்படுகின்ற சாளுவன் மங்கள்தேவா என்பவனாவான். இவன் சாளுவ நரசிம்ம தேவராயனின் முப்பாட்டன் ஆவான். மதுரை சுல்தானகத்துக்கு எதிராகப் முதலாவது புக்கா ராயன் நடத்திய போர்களில், மங்கள்தேவா முக்கியப் பங்கு வகித்ததான். இவன் வழிவந்தவர்களே சாளுவ மரபைத் தோற்றுவித்து, விஜயநகரப் பேரரசின் அரசமரபுகளில் ஒன்றாகவும் விளங்கினர். கி.பி. 1485 முதல் 1505 வரையான காலப்பகுதியில் இம் மரபைச் சேர்ந்த மூவர் விஜயநகரப் பேரரசை ஆண்டனர். இவர்கள் ஏறத்தாள முழுத் தென்னிந்தியாவையுமே அடிப்படுத்தி ஆண்டனர். இதன்பின்னர் துளுவ மரபினர் இவர்களிடமிருந்து ஆட்சி உரிமையைக் கைப்பற்றினர்.